CELEX: C2006/022/28
Language: et
Date: 2006-01-28 00:00:00
Title: Kohtuasi T-392/05:  27. oktoober 2005  esitatud hagi — Meckelnburg-Strelitzer Montagne- und Tiefbau versus Euroopa Ühenduste Komisjon

28.1.2006   
            
            
               ET
            
            
               Euroopa Liidu Teataja
            
            
               C 22/14
            
         27. oktoober 2005 esitatud hagi — Meckelnburg-Strelitzer Montagne- und Tiefbau versus Euroopa Ühenduste Komisjon
   (Kohtuasi T-392/05)
   (2006/C 22/28)
   Kohtumenetluse keel: saksa
   Pooled
   
      Hageja: Meckelnburg-Strelitzer Montagne- und Tiefbau (Neustrelitz, Saksamaa) (esindaja: M. Grehsin)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 5. märtsi 2003. aasta otsus (dokument K(2003)519) osas, mille artikli 1 lõikele 3 vastavalt tunnistati Mecklenburg-Vorpommerni liidumaa eeskiri seoses osaprogrammiga C (ühised bürood) “ametlikes kandidaatriikides” õigusvastaseks riigiabiks EÜ asutamislepingu artikli 87 lõike 1 tähenduses.
            
         Väited ja peamised argumendid
   Vaidlustatud otsuses tuvastas komisjon, et Mecklenburg-Vorpommerni toodete müügi- ja eksporditoetuste eeskirja puhul on tegemist riigiabiga EÜ asutamislepingu artikli 87 lõike 1 tähenduses, kuna nimetatud eeskiri võimaldab anda toetusi, mis ei kuulu määruse (EÜ) nr 69/2001 (1) kohaldamisalasse. Komisjoni sõnul on tegemist riigiabiga ka juhul, kui ekspordimeetmetena nähakse toetused ette seoses maadega, kellel on Euroopa Liidu liikmesriigi kandidaatriigi ametlik staatus.
   Hageja väidab, et vaidlustatud otsus on õigusvastane, kuna kostja võrdsustas ametlikku kandidaatriiki Euroopa Liidu liikmesriigiga, mistõttu on ta kohaldanud ühisturu eeskirju. Lisaks leiab hageja, et abikava ei ole vastuolus ei määrusega (EÜ) nr 69/2001 ega määrusega (EÜ) nr 70/2001 (2). Lõpuks mainib hageja, et vaidlustatud otsus on arusaamatu. Sellega seoses ta väidab, et vähese tähtsusega abi puhul ei peaks kohaldama teatamismenetlust.
   
      (1)  Komisjoni 12. jaanuari 2001. aasta määrus (EÜ) nr 69/2001, mis käsitleb EÜ asutamislepingu artiklite 87 ja 88 kohaldamist vähese tähtsusega abi suhtes.
   
      (2)  Komisjoni 12. jaanuari 2001. aasta määruse (EÜ) nr 70/2001, mis käsitleb EÜ asutamislepingu artiklite 87 ja 88 kohaldamist väikestele ja keskmise suurusega ettevõtetele antava riigiabi suhtes.